Algeng sjón inni í gagnaverum ; skápar fullir af tækjum og hugbúnaði . „ Eigum við ekki að vera svolítið bjartsýn og vonast til að uppbygging annars gagnaversins í Hvalfjarðarsveitinni hefjist innan árs og byrjað verði á hinu innan þriggja ára , “ segir Jónas Tryggvason í samtali við Skessuhorn . Jónas er annar forsvarsmanna Titan Global sem um tíma hefur stefnt á uppbyggingu netþjónabús í Hvalfjarðarsveit . Þar eru tveir staðsetningarkostir sem horft er til , annars vegar við Stóru-Fellsöxl og hins vegar við Grundartanga á stórri iðnaðarlóð þar , en sjálft tekur gagnaverið 50 þúsund fermetra og því um plássfreka starfsemi að ræða . Jónas segir að það sem hefði heft gang mála varðandi áform um uppbyggingu gagnavera í landinu sé að ekki er búið að ganga frá fjárfestingarsamningi við Verne Holding í Reykjanesbæ . Framvarp , sem sá samningur byggi á , líti ágætlega út og leggi grunninn að því skatta - og rekstrarlega umhverfi sem stjórnvöld ætli að veita þessari starfsemi á Íslandi . Nánar er fjallað um hin mögulegu gagnaver í Hvalfjarðarsveit í Skessuhorni sem kom út í dag .